de sv tr af nl af nl ne nl af nl nl nl af de nl nl ru en nl nl af fy nl en en af en en nl cy af nl nl en nl lv en en nl de nl nl fr de af de af af af af af en en en en de af en
Riebeeckrand - Riebeeckrand se jukskei beste in SA
E-pos: Hierdie e-posadres word van Spambotte beskerm. Jy moet JavaScript ontsper om dit te lees.
Hoërskool Riebeeckrand is al bekend vir ons puik jukskeispel. Vanjaar word dit weereens beklemtoon deur verskeie topprestasies wat hulle jukskeispan behaal het.
Ons 0/19-dogterspan het vroeër vanjaar aan die Wesrand jukskeiproewe deelgeneem, waar hulle ‘n 1ste plek behaal het en deurgedring het na die Gauteng jukskeiproewe.
Die dogters het in Meimaand aan die Gauteng jukskeiproewe deelgeneem en as die wenners weggestap waar hulle ook as die Gauteng Skolespan aangewys is.
Die vyf dogters, Bernadine v.d. Merwe, Rozelle Masser, Ju-hanie Wilken, Marianca Masser en Janeske Venter, maak ‘n gedugte 0/19-dogters jukskeispan. Die dogters het Gauteng met trots verteenwoordig by die SA Jukskeikampioenskappe wat gedurende die Julieskoolvakansie in Durban plaasgevind het. Hulle het ‘n silwer medalje verower tydens die kampioenskappe en eindig 2de in die land. Janeske Venter, Ju-hanie Wilken en Marianca Masser het met die goue medalje weggestap in die trips-afdeling en is as die beste trips span in Suid-Afrika aangewys!
Dit is voorwaar ‘n puik prestasie! Ons is baie trots op ons dogtersjukskeispan wat ons leuse “voluit vir Riebeeckrand” nastreef.
Kopiereg © 2018 Riebeeckrand. Alle Regte Voorbehou.
Joomla! is Gratis Sagteware en word kragtens die GNU/GPL Lisensie vrygestel.
Powered by Warp Theme Framework